Gesondheid: Huur eerder as koop - Ministeries - Republikein
Thursday, December 12th, 23:47:53
Gesondheid: Huur eerder as koop
Medisyne bly 'n “kopseer”
02 August 2019 | Ministeries
Die ministerie van gesondheid en maatskaplike dienste (MoHSS) ondersoek die moontlikheid om toerusting eerder by verskaffers te huur omdat daar nie geld is om dit aan te koop nie.
'n Jaar ná hy amptelik as uitvoerende direkteur by die ministerie aangesluit het, het mnr. Ben Nangombe sy personeel in Windhoek toegespreek en erken as die ministerie nie geld het nie kan programme nie geïmplementeer word nie.
'n Gekwalifiseerde oudit van die ministerie, wat met N$6,4 miljard een van die grootste begrotings het, is die afgelope paar jare gedoen.
Nangombe sê menslike hulpbronne is die MoHSS se bloedlyn, maar die neiging is om mekaar en ook pasiënte “minder waardevol” te laat voel.
“Ons het nodig om dit te erken en daaraan te werk.”
Hy het gesê die kantoor van die eerste minister is onder meer genader om vakante poste te vul.
Volgens hom is meer as 140 interns reeds uitgeplaas, terwyl daar in die private sektor plek gesoek word vir dié wat nie by openbare geriewe geakkommodeer kan word nie.
Op 'n positiewe noot het hy verwys na die Katutura-gesondheidsentrum wat eersdaags sy deure open en 24 uur 'n dag oop sal wees.
Volgens hom raak die opknap en instandhouding van sekere gesondheidsgeriewe al moeiliker en selfs ­onmoontlik omdat die geriewe te oud is.
Hy het verwys na die kliniek op Maltahöhe wat in 1951 gebou is en gesloop moet word – wat die ministerie nie kan bekostig nie.
Die beskikbaarheid en aankoop van medisyne en toerusting bly 'n kopseer, maar 'n omkeerplan is by die Sentrale Mediese Store (CMS) in werking wat teen die einde van die jaar voltooi sal wees.
Met verwysing na die verspreiding van voorraad het Nangombe gesê dit is dikwels wél by pakhuise in die streke of by CMS in voorraad, maar is nie betyds bestel nie.
Nangombe het verwys na 'n geval waar medikasie in toegevoude koerante by 'n kliniek uitgedeel is omdat pilsakkies glo nie beskikbaar was nie.
Dít terwyl byna twee miljoen sakkies enkele kilometers verder op Oshakati beskikbaar was.
In nog 'n geval het die Robert Mugabe-kliniek beweer hy het nie meer gesondheidspaspoorte nie, terwyl dit wel by CMS beskikbaar was.
“Koördinering moet versterk word. Die basiese dinge moet reg gedoen word. Voor jy iets beweer, bevestig dit eers voor pasiënte op hol gejaag word.”
Hy het ook verwys na 'n spesifieke grootte chirurgiese handskoen wat glo nie in voorraad was nie.
“Hoe laat ons toe dat ons by 'n punt kom waar dit nie in voorraad is nie? Ons werk met mense se lewens. Ons blus net heeltyd vure op 'n daaglikse basis en dis nie goed vir ons óf die land nie.”
Nangombe het ook verwys na die besparing van tot N$60 miljoen deur tee en koffie van hospitaalspyskaarte te verwyder. Volgens hom het dié items nie veel voedingswaarde nie.
Aankope en tenders is deur hom as die “olifant in die kamer” beskryf en hy het gesê die versoeking bestaan om oneerlik te wees en bedrog te pleeg.
“Ek wil nie hoor van verdagte onderhandelinge nie, die proses moet ten volle deursigtig wees.”
Hy het bygevoeg MoHSS adverteer nou tenders op sy webtuiste en maak ook hier bekend aan wie die bod toegestaan is.
“Laat die mense sien hoe ons dit doen.”
Boete van N$100 000 vir ivoorsmokkelaar
'n Mosambiekse ivoorsmokkelaar, Bangorogile Motsokwe, is verlede Woensdag tot 'n boete van N$100 000 of tronkstraf van vier jaar gevonnis. Hy is skuldig bevind aan...
Britte se stem vandag is maak of breek vir...
12 ure gelede | Internasionaal
Die algemene verkiesing vandag in Brittanje baan die weg vir Brexit om deurgevoer te word. Dít is as Boris Johnson, premier en leier van die...
Shack Dwellers, NHAG to build houses at Rupara
RUNDU – The Shack Dwellers Federation of Namibia and the Namibia Housing Action Group (NHAG) are going to construct 32 houses at Rupara settlement in...
Ministerie skors dokter ná skokkende bevalling
Henriette Lamprecht Die dokter wat aan diens was tydens 'n normale bevalling in die Windhoek Sentrale ­Hospitaal toe 'n babadogtertjie onthoof is, is met onmiddellike...
Water-erosie dalk oorsaak van grondskeur
Elvira HattinghDie skeur in die grond van sowat 20 km lank wat oos van Waterberg ná goeie reënneerslae verskyn het, is waarskynlik deur water-erosie veroorsaak....
Weer vir 12 Desember 2019
BINNELAND: Mooi weer en baie warm in die Suide. Elders sal dit gedeeltelik bewolk en baie warm tot bloedig warm wees.KUS: Gedeeltelik bewolk en...
Vyf damme nie meer dolleeg
Elvira Hattingh Vyf damme wat dolleeg was, het ná goeie neerslae verlede week water gekry. Dit beteken altesaam is daar nou 2,654 miljoen kubieke meter...
STEMFEITE: NOORDE EN NOORD-OOSTE
Die infografiek wys in hoeveel van sy tradisionele vestings die regerende party 80%, 90% of meer van alle stemme verower het.
Moratorium op uitvoer van hout opgehef
Ronelle Rademeyer - Nagenoeg 100 000 stukke hout van bome wat wettig op plase in die twee Kavangostreke en Zambezi afgekap en opgesaag is, mag...